ΠΑΡΑΡΤΗΜΑ XXXII - Πίνακας προβλεπόμενος στο άρθρο 378 της πράξης προσχωρήσεως - Ι. ΤΕΛΩΝΕΙΑΚΗ ΝΟΜΟΘΕΣΙΑ

(1) Επίσημη Εφημερίδα των Ευρωπαϊκών Κοινοτήτων αριθ. L 302 της 15ης Νοεμβρίου 1985.

1. Οδηγία 69/73/ΕΟΚ του Συμβουλίου της 4ης Μαρτίου 1969 (ΕΕ αριθ. L 58 της 8.3.1969, σ. 1), όπως τροποποιήθηκε από την:

- πράξη προσχωρήσεως του 1972 (ΕΕ αριθ. L 73 της 27.3.1972, σ. 14),

- οδηγία 72/242/ΕΟΚ του Συμβουλίου της 27ης Ιουνίου 1972 (ΕΕ αριθ. L 151 της 5.7.1972, σ. 16),

- οδηγία 76/119/ΕΟΚ του Συμβουλίου της 18ης Δεκεμβρίου 1975 (ΕΕ αριθ. L 24 της 30.1.1976, σ. 58),

- πράξη προσχωρήσεως του 1979 (ΕΕ αριθ. L 291 της 19.11.1979, σ. 17),

- οδηγία 83/89/ΕΟΚ του Συμβουλίου, της 7ης Φεβρουαρίου 1983 (ΕΕ αριθ. L 59 της 5.3.1983, σ. 1),

- οδηγία 83/307/ΕΟΚ του Συμβουλίου της 13ης Ιουνίου 1983 (ΕΕ αριθ. L 162 της 22.6.1983, σ. 20), όπως διορθώθηκε στην ΕΕ αριθ. L 272 της 5.10.1983, σ. 22,

- οδηγία 84/444/ΕΟΚ της Επιτροπής της 26ης Ιουλίου 1984 (ΕΕ αριθ. L 245 της 14.9.1984, σ. 28).

α) Επιτρέπεται στο Βασίλειο της Ισπανίας να διατηρήσει τις άδειες τελειοποίησης προς επανεξαγωγή που εκδόθηκαν πριν από την προσχώρηση υπό τους όρους σύμφωνα με τους οποίους χορηγήθηκαν, μέχρι τη λήξη της προθεσμίας ισχύος τους αλλά χωρίς να υπερβεί τις 31 Δεκεμβρίου 1987.

Όσον αφορά την τελειοποίηση προς επανεξαγωγή η οποία πραγματοποιείται στις ελεύθερες ζώνες, η παρέκκλιση αυτή αφορά μόνο τις επιχειρήσεις που αναφέρονται στον παρακάτω κατάλογο.

Εάν οι παρεκκλίσεις που αναφέρονται στα προηγούμενα εδάφια θίγουν τις συνθήκες ανταγωνισμού, λαμβάνονται τα ενδεικνυόμενα μέτρα στα πλαίσια της διαδικασίας που προβλέπει η οδηγία αυτή.

Ελεύθερη ζώνη του Vigo

- Citroen Hispania SA

η οποία έχει εξουσιοδοτηθεί με υπουργικό διάταγμα της 31ης Ιουλίου 1957 για την κατασκευή αυτοκινήτων οχημάτων, κινητήρων και ξεχωριστών τεμαχίων.

- Industrias Mecαnicas de Galicia, SA - Indugasa

η οποία έχει εξουσιοδοτηθεί με υπουργικό διάταγμα της 29ης Οκτωβρίου 1973 για την κατασκευή αρθρωτών (ευκάμπτων) συνδέσμων.

- Ferroplast SA

η οποία έχει εξουσιοδοτηθεί με υπουργικό διάταγμα της 8ης Μαρτίου 1967 για την κατασκευή ειδών κλειθροποίας και πλαστικών τεχνουργημάτων.

- Porcelanas de Vigo SA - Povisa

η οποία έχει εξουσιοδοτηθεί με υπουργικό διάταγμα της 2ας Μαρτίου 1974 για την κατασκευή πορσελάνης και χαλκομανιών για κεραμικά.

Ελεύθερη ζώνη της Βαρκελώνης

- Sociedad Espaρola de Automσviles de Turismo - Seat

η οποία έχει εξουσιοδοτηθεί με υπουργικό διάταγμα της 16ης Απριλίου 1952 για την κατασκευή οχημάτων τουρισμού και ξεχωριστών τεμαχίων.

- Motor Ibιrica SA - Misa

που έχει εξουσιοδοτηθεί με υπουργικό διάταγμα της 13ης Ιανουαρίου 1959 για την κατασκευή φορτηγών, ελκυστήρων, γεωργικών και βιομηχανικών μηχανών, κινητήρων και ξεχωριστών τεμαχίων.

- Fabricatiσn de Envases Metαlicos SA - Femsa

η οποία έχει εξουσιοδοτηθεί με υπουργικό διάταγμα της 14ης Ιανουαρίου 1963 για την κοπή συνεχών ταινιών που προορίζονται για την κατασκευή πυθμένων και τοιχωμάτων δοχείων υγρών.

Ελεύθερη ζώνη του Cαdix

- Factorνas Oleνcolas Industriales SA - Foisa

η οποία έχει εξουσιοδοτηθεί με υπουργικό διάταγμα της 23ης Μαρτίου 1961 για το ραφινάρισμα και τη μείξη φυτικών και ζωικών ελαίων και λιπαρών ουσιών.

- Dragados y Construcciones SA

που έχει εξουσιοδοτηθεί με υπουργικό διάταγμα της 27ης Μαρτίου 1979 για την επιδιόρθωση των δικών της μηχανών που χρησιμοποιούνται στο εξωτερικό.

- Josι Belmonte Sαnchez - Industria auxiliar del mueble

που έχει εξουσιοδοτηθεί με υπουργικό διάταγμα της 30ής Ιουλίου 1981 για την κατασκευή συσσωματωμάτων από ανασχηματισμένη ξυλεία καλυμμένων από μεμβράνη χλωριούχου πολυβινυλίου (PVC) που προορίζονται για την κατασκευή συρταριών.

β) Κατά παρέκκλιση από τα άρθρα 24 και 25, επιτρέπεται στο Βασίλειο της Ισπανίας να εισάγει προοδευτικά, δηλαδή με τον τρόπο που αρμόζει σε κάθε ειδική περίπτωση, τους κοινοτικούς κανόνες που εφαρμόζονται στον τομέα της τελειοποίησης με συμψηφισμό στο ισοδύναμο.

Οι άδειες για παρέκκλιση από τα άρθρα 24 και 25 της ανωτέρω οδηγίας είναι δυνατόν να χορηγηθούν μέχρι τις 31 Δεκεμβρίου 1987. Κάθε εργασία η οποία επιχειρείται στα πλαίσια των αδειών αυτών πρέπει να έχει ολοκληρωθεί πλήρως πριν από την 1η Ιανουαρίου 1990.

Εάν οι παρεκκλίσεις pou προβλέπονται στα προηγούμενα εδάφια θίγουν τις συνθήκες ανταγωνισμού, λαμβάνονται τα ενδεικνυόμενα μέτρα στα πλαίσια της διαδικασίας που καθορίζεται στην οδηγία αυτή.

γ) Η Πορτογαλική Δημοκρατία εξουσιοδοτείται:

- να διατηρήσει τις άδειες τελειοποίησης προς επανεξαγωγή που εκδόθηκαν πριν από την προσχώρηση, υπό τους όρους σύμφωνα με τους οποίους χορηγήθηκαν,

- να εκδώσει άδειες τελειοποίησης προς επανεξαγωγή μετά την προσχώρηση υπό τους όρους που προβλέπονται από τις υφιστάμενες στην Πορτογαλία διατάξεις στις 31 Δεκεμβρίου 1985.

Σε κάθε περίπτωση, η προθεσμία ισχύος των ανωτέρω αδειών δεν μπορεί να υπερβαίνει τις 31 Δεκεμβρίου 1987.

Αν οι παρεκκλίσεις που αναφέρονται στα προηγούμενα εδάφια θίγουν τις συνθήκες ανταγωνισμού, λαμβάνονται τα ενδεικνυόμενα μέτρα στα πλαίσια της διαδικασίας που προβλέπει η οδηγία αυτή.

2. Οδηγία 69/75/ΕΟΚ του Συμβουλίου της 4ης Μαρτίου 1969 (ΕΕ αριθ. L 58 της 8.3.1969, σ. 11), όπως τροποποιήθηκε από την:

- πράξη προσχωρήσεως του 1972 (ΕΕ αριθ. L 73 της 27.3.1972, σ. 14 και ΕΕ αριθ. L 2 της 1.1.1973, σ. 1),

- οδηγία 76/634/ΕΟΚ του Συμβουλίου της 22ας Ιουλίου 1976 (ΕΕ αριθ. L 223 της 16.8.1976, σ. 17),

- πράξη προσχωρήσεως του 1979 (ΕΕ αριθ. L 291 της 19.11.1979, σ. 17).

Ο εξοπλισμός των επιχειρήσεων που περιέχονται στον παρακάτω κατάλογο που βρίσκεται στις ισπανικές ελεύθερες ζώνες πριν από την προσχώρηση και ο οποίος προορίζεται να χρησιμοποιηθεί στις ίδιες αυτές ζώνες δεν οφείλει να πληροί τους όρους που καθορίζονται στην οδηγία.

Στην περίπτωση που ο εξοπλισμός που αναφέρεται στο προηγούμενο εδάφιο δεν χρησιμοποιείται πια σ’ αυτές τις ελεύθερες ζώνες, αλλά εισάγεται οριστικά στο έδαφος της διευρυμένης Κοινότητας, εφαρμόζονται οι αντίστοιχοι δασμοί.

Ελεύθερη ζώνη του Vigo

- Citroen Hispania SA

η οποία έχει εξουσιοδοτηθεί με υπουργικό διάταγμα της 31ης Ιουλίου 1957 για την κατασκευή αυτοκινήτων οχημάτων, κινητήρων και ξεχωριστών τεμαχίων.

- Industrias Mecαnicas de Galicia SA - Indugasa

η οποία έχει εξουσιοδοτηθεί με υπουργικό διάταγμα της 29ης Οκτωβρίου 1973 για την κατασκευή αρθρωτών (ευκάμπτων) συνδέσμων για αυτοκίνητα.

- Ferroplast SA

η οποία έχει εξουσιοδοτηθεί με υπουργικό διάταγμα της 8ης Μαρτίου 1967 για την κατασκευή ειδών κλειθροποιίας και πλαστικών τεχνουργημάτων.

- Porcelanas de Vigo SA - Povisa

η οποία έχει εξουσιοδοτηθεί με υπουργικό διάταγμα της 2ας Μαρτίου 1974 για την κατασκευή πορσελάνης και χαλκομανιών για κεραμικά.

Ελεύθερη ζώνη της Βαρκελώνης

-Sociedad Espaρola de Automσviles de Turismo - Seat

η οποία έχει εξουσιοδοτηθεί με υπουργικό διάταγμα της 16ης Απριλίου 1952 για την κατασκευή οχημάτων τουρισμού και ξεχωριστών τεμαχίων.

- Motor Ibιrica SA - Misa

που έχει εξουσιοδοτηθεί με υπουργικό διάταγμα της 13ης Ιανουαρίου 1959 για την κατασκευή φορτηγών, ελκυστήρων, γεωργικών και βιομηχανικών μηχανών, κινητήρων και ξεχωριστών τεμαχίων.

- Fabricaciσn de Envases Metαlicos SA - Femsa

η οποία έχει εξουσιοδοτηθεί με υπουργικό διάταγμα της 14ης Ιανουαρίου 1963 για την κοπή συνεχών ταινιών που προορίζονται για την κατασκευή πυθμένων και τοιχωμάτων δοχείων υγρών.

Ελεύθερη ζώνη του Cαdix

- Factorνas Oleνcolas Industriales SA - Foisa

η οποία έχει εξουσιοδοτηθεί με υπουργικό διάταγμα της 23ης Μαρτίου 1961 για το ραφινάρισμα και τη μείξη φυτικών και ζωικών ελαίων και λιπαρών ουσιών.

- Dragados y Construcciones SA

που έχει εξουσιοδοτηθεί με υπουργικό διάταγμα της 27ης Μαρτίου 1979 για την επιδιόρθωση των δικών της μηχανών που χρησιμοποιούνται στο εξωτερικό.

- Josι Belmonte Sαnchez - Industria auxiliar del mueble

που έχει εξουσιοδοτηθεί με υπουργικό διάταγμα της 30ής Ιουλίου 1981 για την κατασκευή συσσωματωμάτων από ανασχηματισμένη ξυλεία καλυμμένων από μεμβράνη χλωριούχου πολυβινυλίου (PVC) που προορίζονται για την κατασκευή συρταριών.

3. Οδηγία 71/235/ΕΟΚ του Συμβουλίου της 11ης Ιουνίου 1971 (ΕΕ αριθ. L 143 της 29.6.1971, σ. 28), όπως τροποποιήθηκε από την οδηγία 76/634/ΕΟΚ του Συμβουλίου της 22ας Ιουλίου 1976 (ΕΕ αριθ. L 223 της 16.8.1976, σ. 17).

Το Βασίλειο της Ισπανίας εξουσιοδοτείται να συνεχίσει να εφαρμόζει, μέχρι τις 31 Δεκεμβρίου 1987, την εθνική του νομοθεσία στον τομέα των «συνήθων χειρισμών» για τις εργασίες που δεν περιλαμβάνονται στην οδηγία αυτή.

4. Κανονισμός (ΕΟΚ) αριθ. 754/76 του Συμβουλίου της 25ης Μαρτίου 1976 (ΕΕ αριθ. L 89 της 2.4.1976, σ. 1).

Κατά παρέκκλιση από το άρθρο 16 και μέχρι τις 31 Δεκεμβρίου 1992, προκειμένου για τα εμπορεύματα για τα οποία η περίοδος εφαρμογής των μεταβατικών μέτρων που προβλέπεται στην πράξη για τους όρους της προσχώρησης της Ισπανίας και της Πορτογαλίας στις Κοινότητες λήγει την ημερομηνία αυτή, και μέχρι τις 31 Δεκεμβρίου 1995, προκειμένου για τα άλλα εμπορεύματα, ο παρών κανονισμός δεν εφαρμόζεται:

α) όσον αφορά την Κοινότητα στην παρούσα της σύνθεση, μόνον για τα επανεισαγόμενα εμπορεύματα που είχαν αρχικά εξαχθεί από ένα από τα κράτη μέλη που την αποτελούν,

β) όσον αφορά την Ισπανία και την Πορτογαλία, μόνον για τα επανεισαγόμενα εμπορεύματα που είχαν αρχικά εξαχθεί από το κράτος μέλος στο οποίο επανεισάγονται. Όταν τα εμπορεύματα αυτά έχουν τύχει έκπτωσης κατά την εξαγωγή, δεν μπορούν να γίνουν δεκτά με το ευεργέτημα του καθεστώτος των επανεισαγόμενων εμπορευμάτων παρά μετά την επιστροφή αυτής της έκπτωσης.

5. Κανονισμός (ΕΟΚ) αριθ. 2102/77 του Συμβουλίου της 20ής Σεπτεμβρίου 1977 (ΕΕ αριθ. L 246 της 27.9.1977, σ. 1).

Το Βασίλειο της Ισπανίας και η Πορτογαλική Δημοκρατία εξουσιοδοτούνται να χρησιμοποιούν τις εθνικές τους δηλώσεις εξαγωγών, μέχρις ότου τεθούν σε εφαρμογή οι κανονισμοί (ΕΟΚ) αριθ. 678/85 και αριθ. 679/85 του Συμβουλίου της 18ης Φεβρουαρίου 1985 (ΕΕ αριθ. L 79 της 21.3.1985)· εννοείται ότι οι δηλώσεις αυτές παρέχουν τις αυτές ενδείξεις με τις προβλεπόμενες στα έντυπα που προσαρτώνται στον προαναφερθέντα κανονισμό (ΕΟΚ) αριθ. 2102/77.

6. Κανονισμός (ΕΟΚ) αριθ. 3599/82 του Συμβουλίου της 21ης Δεκεμβρίου 1982 (ΕΕ αριθ. L 376 της 31.12.1982, σ. 1).

Επιτρέπεται στο Βασίλειο της Ισπανίας να διατηρήσει τις άδειες προσωρινής εισαγωγής που έχουν χορηγηθεί πριν από την προσχώρηση, υπό τους όρους σύμφωνα με τους οποίους τις έχει χορηγήσει, μέχρι τη λήξη της προθεσμίας ισχύος τους, αλλά χωρίς να υπερβεί τις 31 Δεκεμβρίου 1987.